
Įsakymas netenka galios 2026-03-24:

                    Lietuvos Respublikos aplinkos ministerija, Įsakymas
                
Nr. D1-42,
2026-03-23,
paskelbta TAR 2026-03-23, i. k. 2026-04473                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pripažinimo netekusiu galios

Suvestinė redakcija nuo 2022-11-30 iki 2026-03-23

Įsakymas paskelbtas: TAR 2015-04-07, i. k. 2015-05318



LIETUVOS RESPUBLIKOS APLINKOS MINISTRAS
ĮSAKYMAS

DĖL PARAIŠKŲ ATNAUJINTI (MODERNIZUOTI) DAUGIABUTĮ NAMĄ TEIKIMO, VERTINIMO IR ATRANKOS TVARKOS APRAŠO PATVIRTINIMO

2015 m. balandžio 1 d. Nr. D1-267
Vilnius


Vadovaudamasis Lietuvos Respublikos Vyriausybės 2009 m. gruodžio 16 d. nutarimo Nr. 1725 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ 5 punktu,
t v i r t i n u Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašą (pridedama).


Aplinkos ministras					Kęstutis Trečiokas

PATVIRTINTA 
Lietuvos Respublikos aplinkos ministro
2015 m. balandžio 1 d. įsakymu Nr. D1-267
(Lietuvos Respublikos aplinkos ministro
2022 m. lapkričio 29 d. įsakymo Nr. D1-367 
redakcija)




 SKYRIUS


.	Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašas (toliau – Aprašas) nustato paraiškų atnaujinti (modernizuoti) daugiabutį namą pagal Daugiabučių namų atnaujinimo (modernizavimo) programą, patvirtintą Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“ (toliau – Programa), teikimo, vertinimo ir atrankos tvarką.
.	Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu. Dokumentai, kuriuose yra asmens duomenų, tvarkomi ir saugomi, vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Kiti dokumentai saugomi ir valdomi vadovaujantis Lietuvos Respublikos dokumentų ir archyvų įstatymu, kitais dokumentų naudojimą reglamentuojančiais teisės aktais. Pasibaigus saugojimo terminui, visi  dokumentai (ir tie, kuriuose yra asmens duomenų) sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Dokumentų ir archyvų įstatymą.
.	 Lietuvos Respublikos aplinkos ministerijos Aplinkos projektų valdymo agentūra (toliau – Agentūra), vykdydama projektų įgyvendinimo priežiūrą, tvarko butų ir kitų patalpų savininkų asmens duomenis. Projektų administravimo ir priežiūros tikslais tvarkomi šie asmens duomenys:
.	 asmenį identifikuojantys duomenys (vardas, pavardė, asmens kodas);
.	 kontaktai (adresas, telefono numeris, elektroninis paštas);
.	 kiti su subsidijos skyrimu susiję duomenys (banko sąskaitos numeris, unikalus buto identifikacinis numeris, buto plotas, adresas, bendrasavininkiai, buto baigtumo metai ir procentai, juridinę teisę į turtą suvaržantys veiksniai, gyvenamojo namo energinio naudingumo klasė, informacija apie projektu įgyvendinamų priemonių mastą ir diegiamų įrenginių kainas).
.	Apraše vartojamos sąvokos:
.	Daugiabučio namo atnaujinimo (modernizavimo) projektas (toliau – projektas) – pagal Lietuvos Respublikos statybos įstatymą ir Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“, priede nustatytus specialiuosius reikalavimus parengtas ir suderintas dokumentas, pagal kurį siekiama atnaujinti (modernizuoti) daugiabutį namą.
.	Paraiška atnaujinti (modernizuoti) daugiabutį namą (toliau – paraiška) – Lietuvos Respublikos aplinkos ministerijos Aplinkos projektų valdymo agentūros nurodytos formos dokumentas, kuris, siekiant atnaujinti (modernizuoti) daugiabutį namą, pildomas ir pateikiamas Aplinkos projektų valdymo informacinėje sistemoje kartu su kvietime nurodytais dokumentais.
.	Paraiškos atnaujinti (modernizuoti) daugiabutį namą teikėjas (toliau – paraiškos teikėjas) – paraišką atnaujinti (modernizuoti) daugiabutį namą teikiantis daugiabučio namo bendrojo naudojimo objektų valdytojas arba butų ir kitų patalpų savininkų sprendimu pagal pavedimo sutartį veikiantis asmuo, kuris teikia daugiabučio namo atnaujinimo (modernizavimo) projekto įgyvendinimo administravimo paslaugas, arba savivaldybės programos įgyvendinimo administratorius, arba savivaldybės administracija.
.	Kitos Apraše vartojamos sąvokos suprantamos taip, kaip jos apibrėžtos Lietuvos Respublikos valstybės paramos daugiabučiams namams atnaujinti (modernizuoti) įstatyme, Lietuvos Respublikos statybos įstatyme, Lietuvos Respublikos asmens duomenų teisinės apsaugos įstatyme, Programoje, Lietuvos Respublikos Vyriausybės 2009 m. gruodžio 16 d. nutarime Nr. 1725 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“, Lietuvos vyriausiojo archyvaro 2011 m. liepos 4 d. įsakyme Nr. V-118 „Dėl Dokumentų tvarkymo ir apskaitos taisyklių patvirtinimo“.

 SKYRIUS


.	Paraiškos dėl projekto įgyvendinimo Agentūrai teikiamos, kai Agentūra, suderinusi kvietimo sąlygas su Lietuvos Respublikos aplinkos ministerija, paskelbia kvietimą teikti paraiškas. Aplinkos ministerija, gavusi Agentūros siūlomas kvietimo sąlygas, įvertina, ir jeigu pastabų dėl kvietimo teikti paraiškas sąlygų neturi, įsakymu tvirtina kvietimo sąlygas ir paveda Agentūrai skelbti kvietimą teikti paraiškas, taip pat nustato kvietimo apimtį, t. y. priimamų paraiškų skaičių (paraiškų limitų apskaičiavimo ir (ar) paskirstymo principus, jeigu tokie taikomi) arba kvietimo lėšų sumą, numatomą konkursinį paraiškų atrankos būdą ir atrankos kriterijus.
.	Kvietimas teikti paraiškas skelbiamas Agentūros interneto svetainėje, per Aplinkos projektų valdymo informacinę sistemą (toliau – APVIS). Jame nustatoma:
.	kvietimo apimtis – priimamų paraiškų skaičius (paraiškų limitų apskaičiavimo ir (ar) paskirstymo principai, jeigu tokie taikomi) arba kvietimo lėšų suma;
.	tinkamos finansuoti išlaidos;
.	minimalūs ir specialieji reikalavimai projektams;
.	valstybės paramos sąlygos;
.	paraiškų vertinimo procedūros ir atrankos kriterijai, jeigu tokie taikomi;
.	paraiškų teikimo terminas ir būdas;
.	kita su kvietimu susijusi ar paraiškų teikėjams aktuali informacija.
.	Kvietimo apimtis nustatoma įvertinus investicijas projektams finansuoti, valstybės biudžeto asignavimus ir (ar) kitus finansavimo šaltinius valstybės paramai teikti.
.	Paraiškos teikėjas paraišką Agentūrai teikia ir tikslina per APVIS.
.	Paraiškos teikėjas paraišką Agentūrai teikia per kvietime nurodytus terminus. Pasibaigus kvietime nurodytam paraiškų teikimo terminui, paraiškos nepriimamos, išskyrus atvejį, kai pratęsiamas paraiškų teikimo terminas.
.	Jeigu, pasibaigus paraiškų teikimo terminui, Agentūra nustato, kad gauta mažiau paraiškų nei nurodyta kvietime, ji priima sprendimą dėl paraiškų teikimo termino pratęsimo arba dėl naujo kvietimo skelbimo.
.	Jeigu, pasibaigus paraiškų teikimo terminui, nustatoma, kad gauta daugiau paraiškų, nei nurodyta kvietime, taikomas konkursinis paraiškų atrankos būdas pagal kvietime nustatytus atrankos kriterijus ir tvarką.

 SKYRIUS


.	Paraiškas vertina ir jų atranką pagal kvietime nustatytas sąlygas vykdo Agentūra. 
.	Paraiškos vertinimo terminas – 20 darbo dienų nuo jos pateikimo APVIS. Vertinant paraišką ir kartu pateiktą investicijų planą, kitus dokumentus, tikrinama, ar paraiška ir pateikti dokumentai atitinka Lietuvos Respublikos valstybės paramos daugiabučiams namams atnaujinti (modernizuoti) įstatymo, Programos, Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių, patvirtintų Lietuvos Respublikos Vyriausybės 2009 m. gruodžio 16 d. nutarimu Nr. 1725 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“, Investicijų plano rengimo tvarkos aprašo reikalavimus ir kvietime nustatytas sąlygas.
.	Agentūra, įvertinusi paraišką ir kartu su ja pateiktus dokumentus ir nustačiusi, kad jie atitinka 13 punkte nurodytus reikalavimus ir sąlygas, paraišką derina ir apie tai per 5 darbo dienas informuoja paraiškos teikėją tokiu būdu, kokiu buvo gauta paraiška (išskyrus, kai paraiškos teikėjas pageidauja būti informuotas elektroniniu būdu).
.	Jeigu vertindama paraišką Agentūra nustato, kad paraiška ir kartu su ja pateikti dokumentai užpildyti neišsamiai ar su trūkumais ar nepridėti visi reikalingi dokumentai (toliau – trūkumai), ji per 5 darbo dienas nuo trūkumų nustatymo dienos informuoja apie tai paraiškos teikėją, nurodydama trūkumus ir prašydama patikslinti paraišką ir (ar) kartu su paraiška teikiamus dokumentus per Agentūros nurodytą terminą, kuris nustatomas atsižvelgiant į šiame punkte nustatytą pakartotinį paraiškos vertinimo terminą ir kvietime nurodytą datą Aprašo 16 punkte nurodytam einamaisiais metais finansuojamų projektų sąrašui sudaryti. Jeigu paraiškos teikėjas iki Agentūros nurodyto termino neištaiso nurodytų trūkumų, paraiška gali būti teikiama Agentūrai Aprašo 10 punkte nustatytais atvejais arba paskelbus kitą kvietimą teikti paraiškas, jeigu ji atitinka paskelbto kito kvietimo sąlygas. Gavusi patikslintą paraišką, Agentūra, per 5 darbo dienas pakartotinai įvertinusi paraišką ir prie jos pridedamus dokumentus, paraišką derina ar nepritaria jai (nurodomi nepritarimo motyvai atsižvelgiant į 13 punktą) ir raštu informuoja apie tai paraiškos teikėją.
.	Pasibaigus paraiškų teikimo terminui, jeigu kvietime nenustatyta kitaip, Aprašo 13 punkte nustatytus reikalavimus ir sąlygas atitinkančios paraiškos reitinguojamos pagal kvietime nustatytus paraiškų atrankos kriterijus ir, atsižvelgus į kvietime nurodytą lėšų sumą, sudaromas einamaisiais metais finansuojamų atnaujinimo (modernizavimo) projektų sąrašas, nurodant daugiabučio namo adresą, savivaldybę, butų skaičių, numatomą pasiekti energinio naudingumo klasę, planuojamą išmetamų šiltnamio efektą sukeliančių dujų (CO₂) kiekio ir skaičiuojamųjų šiluminės energijos sąnaudų sumažėjimą.
.	Jeigu, atlikus Aprašo 16 punkte nurodytus veiksmus, lieka paraiškų, neįtrauktų į einamaisiais metais finansuojamų atnaujinimo (modernizavimo) projektų sąrašą, sudaromas rezervinis atnaujinimo (modernizavimo) projektų sąrašas (į šį sąrašą įtraukiami projektai, atitinkantys Aprašo 13 punkte nustatytus reikalavimus). Jame esantys projektai eilės tvarka gali būti perkeliami į Aprašo 16 punkte nurodytą sąrašą, jeigu į jį įtrauktas projektas neįgyvendinamas (pvz., patikslinto investicijų plano nepatvirtina butų ir kitų patalpų savininkai ar negaunamas preliminarus finansų institucijos sprendimas dėl lengvatinio kredito suteikimo) arba numatoma skirti papildomą finansavimą, visus rezerviniame sąraše esančius projektus perkelti į einamaisiais metais finansuojamų atnaujinimo (modernizavimo) projektų sąrašą.
.	Aprašo 16 punkte nurodytas sąrašas tvirtinamas Agentūros direktoriaus įsakymu ir skelbiamas Teisės aktų registre ir Agentūros interneto svetainėje. Aprašo 17 punkte nurodytas sąrašas tvirtinamas Agentūros direktoriaus įsakymu ir skelbiamas Agentūros interneto svetainėje. Agentūra per 5 darbo dienas nuo nurodytų sąrašų patvirtinimo dienos informuoja paraiškų teikėjus apie jų pateiktų paraiškų įtraukimą į einamaisiais metais finansuojamų atnaujinimo (modernizavimo) projektų sąrašą ir rezervinį atnaujinimo (modernizavimo) projektų sąrašą.“

_____________________


Pakeitimai:

1.

                    Lietuvos Respublikos aplinkos ministerija, Įsakymas
                
Nr. D1-564,
2016-08-23,
paskelbta TAR 2016-08-25, i. k. 2016-22635                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

2.

                    Lietuvos Respublikos aplinkos ministerija, Įsakymas
                
Nr. D1-804,
2017-10-02,
paskelbta TAR 2017-10-03, i. k. 2017-15565                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

3.

                    Lietuvos Respublikos aplinkos ministerija, Įsakymas
                
Nr. D1-122,
2018-02-19,
paskelbta TAR 2018-03-07, i. k. 2018-03607                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

4.

                    Lietuvos Respublikos aplinkos ministerija, Įsakymas
                
Nr. D1-571,
2019-09-26,
paskelbta TAR 2019-09-27, i. k. 2019-15285                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

5.

                    Lietuvos Respublikos aplinkos ministerija, Įsakymas
                
Nr. D1-551,
2021-09-27,
paskelbta TAR 2021-09-27, i. k. 2021-20119                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

6.

                    Lietuvos Respublikos aplinkos ministerija, Įsakymas
                
Nr. D1-367,
2022-11-29,
paskelbta TAR 2022-11-29, i. k. 2022-24142                
Dėl Lietuvos Respublikos aplinkos ministro 2015 m. balandžio 1 d. įsakymo Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ pakeitimo

